section_heading: Povijest
paragraph_text: Nakon izbijanja bošnjačko-hrvatskog sukoba na području Hercegovine, snage HVO-a, među kojima i Kažnjenička bojna, pod zapovjedništvom Mladena Naletilića, 17. travnja 1993. godine napadaju sela Soviće i Doljane te provode nasilno preseljenje muslimanskog stanovništva. Od 9. svibnja 1993. godine, pripadnici Kažnjeničke bojne zajedno s ostalim snagama HVO-a sudjelovali su u sukobima s postrojbama Armije Bosne i Hercegovine na području Mostara te višemjesečnoj opsadi istočnog dijela grada uz intenzivno granatiranje i sprječavanje dopreme humanitarne pomoći i namirnica.